ลึทเซอราท

ลึทเซอราท (; ) เป็นอดีตหมู่บ้านขนาดเล็กในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ระหว่างนครอาเคินกับดึซเซิลดอร์ฟ ในปี 2013 ศาลรัฐธรรมนูญสหพันธ์ได้ตัดสินว่าลึทเซอราทจะต้องถูกรื้อถอนเพื่อเป็นพื้นที่ในการขยายเหมืองผิวดินการ์ซไวเลอร์ การรื้อถอนหมู่บ้านได้ทำอย่างสิ้นเชิงในปี 2023 เพื่อขยายเป็นพื้นที่ของเหมืองการ์ซไวเลอร์ 2 โดยท้ายสุดจะจมให้เป็นทะเลสาบในที่สุด

ก่อนหน้านี้ ชาวบ้านได้ทำการยื่นอุทธรณ์คำสั่งย้ายและรื้อถอนหมู่บ้านของตนกับศาลปกครองในมึนส์เทอร์ ระหว่างนั้นมีการประท้วงเกิดขึ้น และมีนักเคลื่อนไหวด้านสภาพภูมิอากาศย้ายเข้าไปแอบอาศัยตามฟาร์มและบ้านร้าง รวมถึงมีการสร้างการเคลื่อนไหวภายใต้แคมเปญ "" (ลึทเซอราทเลบท์; ลึทเซอราท[ยัง]มีชีวิต[ต่อไป]) ในปี 2022 รัฐบาลสหพันธรัฐและรัฐบาลรัฐได้ประกาศว่า แอร์เวเอ จะลดหรือเลิกการขุดถ่านหินในพื้นที่นี้ภายในปี 2030 ถึงกระนั้น ลึทเซอราทก็ยังต้องถูกรื้อถอน โดยชาวบ้านได้รับคำสั่งย้ายออกในเดือนมกราคม 2023

 ประวัติศาสตร์ 
หมู่บ้านลึทเซอราทได้กล่าวถึงเป็นครั้งแรกในปี 1168 ในพื้นที่ที่มีฟาร์มหลายแห่ง เช่น ดืสเซเนอร์ฮอฟ (Duissener Hof) หรือ วัคท์ไมสเทอร์ฮอฟ (Wachtmeisterhof) ซึ่งดำเนินการโดยอารามคณะซิสเตอร์เชียนในดืสบวร์คระหว่างปี 1265–1802 ส่วนชาวนา เอ็คฮาร์ท ฮ็อยคัมพ์ (Eckhardt Heukamp) เป็นเจ้าของของฟาร์มที่เหลือสุดท้าย

 การขุดเหมือง 
ในปี 2013 ศาลรัฐธรรมนูญสหพันธ์ตัดสินเห็นด้วยกับแผนการขยายพื้นที่ขุดเจาะของเหมืองพื้นผิวการ์ซไวเลอร์ในรัฐนอร์ทไรน์เว็สท์ฟาเลิน บริเวณระหว่างนครอาเคินกับดึสเซิลดอร์ฟ เข้าใจว่ามีถ่านหินลิกไนต์กว่า 1,300 ล้านตันในพื้นที่ที่จะขยายการขุดเหมืองนี้ ซึ่งจะเรียกว่าเหมืองการ์ซไวเลอร์ซไว (Garzweiler II) บริษัทพลังงาน แอร์เวเอ วางแผนที่จะขุดถ่านหินมากกว่า 600 ล้านตันโดยการขุดจากพื้นผิว หมายความว่ามีความจำเป็นต้องรื้อถอนและทำลายหมู่บ้านที่ตั้งอยู่บนพื้นที่ที่จะทำการขุดเหมือง

คำตัดสินให้ขยายขนาดเหมืองเป็นประเด็นที่ถกเถียงในสังคม และจะนำไปสู่การบังคับอพยพผู้คนหลายร้อยคน ในปี 2018 ชาวบ้านรวม 900 คนถูกบังคับย้ายถิ่นฐาน อาคารบ้านเรือนและโบสถ์หลายหลังถูกทำลาย และในแอร์เคเลินซ์ มีการรื้อถอนกังหันลมจำนวนหนึ่ง 

ไม่เกินปี 2021 หมู่บ้านลึทเซอราทกลายมาเป็นศูนย์กลางการประท้วงต่อต้านการขยายเหมืองการ์ซไวเลอร์ มีการย้ายถิ่นฐานชาวบ้านของลึทเซอราทตั้งแต่ปี 2005 กระนั้น ชาวนา เอ็คฮาร์ท ฮ็อยคัมพ์ (Eckhardt Heukamp) ปฏิเสธที่จะออกจากที่ดินของตน

 การประท้วง 
ตั้งแต่ปี 2020 เรื่อยมา นักเคลื่อนไหวด้านสิ่งแวดล้อมได้ย้ายเข้าอาศัยในอาคารบ้านเรือนต่าง ๆ ที่ถูกทิ้งร้างในลึทเซอราทโดยผิดกฎหมาย เนื่องจาก ณ เวลานั้น พื้นที่ของหมู่บ้านทั้งหมดเป็นกรรมสิทธิ์ของแอร์เวเอแล้ว ณ ปลายปี 2022 มีจำนวนผู้ลักลอบอยู่อาศัย 80 คนในบ้านต้นไม้ เต็นต์ และฟาร์มในลึทเซอราท ในการย้ายเข้าอาศัยโดยผิดกฎหมายนี้ ผู้ประท้วงได้ตั้งชื่อลึทเซอราทใหม่ว่า "ลึทซี" (Lützi) ตามที่การประท้วงปกป้องป่าฮัมบัค ได้ชื่อว่า "ฮัมบี" (Hambi)

ในเดือนเมษายน 2022 มีการประท้วงที่มีผู้เข้าร่วมประท้วงถึง 3,500 คน ต่อต้านการขยายเหมือง

ในเดือนตุลาคม 2022 รัฐบาลสหพันธรัฐและรัฐบาลของรัฐประกาศว่าแอร์เวเอจะค่อย ๆ ลดการขุดเหมืองถ่านหินในรัฐลงจนหมดภายในปี 2030 กระนั้น ลึทเซอราทยังคงถูกรื้อถอนจริงต่อไปตามแผน และมีหมู่บ้านรวมห้าแห่งที่รอดพ้นจากการรื้อถอน ได้แก่ , , ,  และ  
และแอร์เวเอยังยืนยันว่าจะทำการขุดเหมืองปริมาณลิกไนต์ให้ลดลง 280 ล้านตันจากเดิมที่วางแผนไว้[Cologne (region)]]: Fachgutachten zur Abraumbilanzierung und hydrogeologische Auswirkungsanalyse im Tagebau Garzweiler für unterschiedliche Ausstiegsszenarien mit Alternativen-Entwicklung (17 November 2023)

ในปี 2021 มีการประท้วงโดยใช้กลยุทธวิธีแบบฝรั่งเศสที่เรียกว่าเขตป้อมปราการ โดยประกาศให้ลึทเซอราทเป็น ZAD Rhineland และจัดเทศกาลด้วยชื่อตามคำขวัญว่า "" (Alle Dörfer BLEIBEN!; ทุกหมู่บ้านจะ[ต้องยัง]คงอยู่!) ในเดือนพฤศจิกายน 2021

 คำสั่งย้ายออก 
รัฐบาลเทศมณฑลไฮนส์แบร์ค ออกคำสั่งย้ายออกจากลึทเซอราทในวันที่ 10 มกราคม 2023 และมีคำสั่งห้ามเดินทางเข้าพื้นที่นี้โดยเด็ดขาด

 อ้างอิง 

หมวดหมู่:รัฐนอร์ทไรน์-เว็สท์ฟาเลิน
หมวดหมู่:การจับจอง
หมวดหมู่:การทำเหมืองแร่